Kokšetau ežerai
Kokšetau ežerai (kaz. Көкшетау көлдері, rus. Кокчетавские озёра) – ežerų sistema šiaurės Kazachstane, Akmolos srityje, Kokšetau aukštumoje. Ežerai telkšo maždaug 200 m virš jūros lygio aukštyje. Didžiausi ežerai: Borovojė, Ščučė, Zelenda, Eidabulis, Did. ir Maž. Čebačjų. Ežerų vandens lygis priklausomai nuo metų laiko kinta. Sąsmaukoje tarp Borovojės ir Did. Čebačjės ežerų – Burabajaus kurortas. Dalis ežeryno patenka į Baurabajaus nacionalinį parką.